Szerényen, de erősödött a forint
Erősödött kissé a forint szerdán délelőtt a nemzetközi devizakereskedelemben, az euró jegyzése a keddről szerdára virradóra tartott 297,36 forintról délelőtt tizenegy órára 296,64 forintra csökkent.
Ezen a szinten legutóbb öt héttel ezelőtt jegyezték az eurót. Azóta a jegyzés december elején 304 forint közelében is járt.

A dollár jegyzése az éjszaka érvényes 217,30 forintról 217,05 forintra, a svájci franké 242,93 forintról 242,08 forintra, a japán jené pedig 2,0837 forintról 2,0817 forintra csökkent szerda délelőtt. Az euró kissé gyengült, árfolyama 1,3696 dollárról 1,3666 dollárra csökkent.

Szerdán a lengyel zloty és a cseh korona is erősödött kissé az euróval szemben, a lengyel zloty 0,05, a cseh korona 0,01 százalékkal. A román lej árfolyama nem változott. Az eurót délelőtt 4,1404 zloty, 27,4870 cseh korona és 4,4653 lej árfolyamon jegyezték.
forinterősödés forint